PSL คาดผลงานเร่งตัวขึ้นใน Q2/61 ชี้เป็นโอกาสสะสมหุ้นเป้า 18 บ.
PSL คาดผลงานเร่งตัวขึ้นใน Q2/61 ชี้เป็นโอกาสสะสมหุ้นเป้า 18 บ.
28 มี.ค. 2561

บล.ไอร่า ระบุในบทวิเคราะห์วันนี้(28มี.ค.) ว่า บริษัท พรีเชียส ชิพปิ้ง จำกัด (มหาชน) หรือ PSL คาด 1Q/61 เป็นช่วง Low Season ที่ปกติเรือใหม่มักเข้าสู่อุตสาหกรรมในช่วง ม.ค. รวมถึงวันหยุดยาวช่วงเทศกาลตรุษจีน และผลกระทบจากการลดกำลังการผลิตในอุตสาหกรรมหนักของจีนเพื่อควบคุมมลพิษที่จะจบมาตรการลงใน มี.ค.  ทำให้คาดผลประกอบการของ PSL จะเร่งตัวขึ้นได้อีกครั้งใน 2Q/61
คาดปี’61 ภาวะอุปสงค์ – อุปทาน เข้าสู่สมดุลมากขึ้น โดยเฉพาะ %Orderbook เรือ Handysize และ Supramax ซึ่งเป็นเรือหลักของ PSL อยู่ระดับต่ำสุดในรอบ 9 ปี และ 13 ปี ที่ 7.8% และ 1.7% ตามลำดับ สอดคล้องกับที่ประเมินว่า Supply ของเรือเทกองในปี’ 61 จะเพิ่มขึ้นเพียง 1% ขณะที่ Demand เติบโตในทิศทางเดียวกับเศรษฐกิจโลก ประมาณ 3% พร้อมประเด็นด้านกฏเกณฑ์ คาดเป็นปัจจัยเร่งให้ Supply ส่วนเกินออกจากอุตสาหกรรมในช่วง 2 – 3 ปีข้างหน้า คาดปี’61 พลิกมีกำไรปกติ ประมาณ 291 ล้านบาท และคาดโดดเด่นในปี 62 ประเมินราคาเป้าหมายปี’61 ที่ 18.00 บาท